Број: 452/2021-03

Датум: 18.04.2021. године

**СКУПШТИНА ГРАДА НИША**

**- Председнику Бобану Џунићу -**

**Предмет:** Предлог за допуну дневног реда

У складу са овлашћењем прописаним чланом 77. Пословника Скупштине града Ниша (''Службени лист града Ниша'', број 6/2017 - пречишћен текст), Градско веће Града Ниша упућује предлог да се дневни ред седнице Скупштине града Ниша, заказане за 22.04.2021. године, допуни следећoм тачкoм:

1. Решење о утврђивању Предлога плана развоја Града Ниша за период од 2021 - 2027. године

Предлог наведенoг акта, који Вам у прилогу достављамо, Градско веће Града Ниша је утврдило на седници одржаној дана 18.04.2021. године.

Предлог плана развоја Града Ниша је кровни документ дугорочног развојног планирања који се доноси за период од седам година и садржи преглед и анализу постојећег стања, визију и приоритетне циљеве развоја Града као и преглед и кратак опис одговарајућих мера, које се даље разрађују документима јавних политика и средњорочним планом јединице локалне самоуправе.

Планом развоја сагледане су потенцијалне предности и развој правца Града Ниша и предложене одговарајуће мере, засноване на унапређењу живота грађана, подстицање убрзаног економског развоја, олакшавање системских промена кроз социјалне иновације, стварање угљенично-неутралног друштва, тежња ка одрживом, планском и рационалном коришћењу природних ресурса и простора, уз очување природног и културног наслеђа, обезбеђење социјалног напретка и смањење сиромаштва, пружање квалитетног образовања, здравствене заштите, социјалне и територијалне кохезије и у осталим областима које су у надлежности Града Ниша као јединице локалне самоуправе.

Имајући у виду да се ради о кључном документу јавне политике од стратешког значаја за развој Града Ниша, предлаже се допуна дневног реда седнице Скупштине града Ниша, заказане за 22.04.2021. године.

**ПРЕДСЕДНИЦА**

**Драгана Сотировски**